b'\n_START_ARTICLE_\nKa\xc5\xa1tel Stari\n_START_SECTION_\nZgodovina\n_START_PARAGRAPH_\nPo tur\xc5\xa1ki zasedbi Bosne so se na ravnino med Trogirom in Splitom pri\xc4\x8deli naseljevati Hrvatii. Utrjena naselja so gradili ob morju. Za\xc4\x8detki naselja Ka\xc5\xa1tel Stari segajo v leto 1480, ko je na tem mestu trogirski humanist in vojskovodja Koriolan Cipiko postavil grad z obrambnim zidom. Severni del gradu je bil utrjen z obrambnim stolpom, ju\xc5\xbeni del pa je bil z balkonom in renesan\xc4\x8dnimi okni obrnjen proti morju. Prvotno naselje, ki je nastalo ob utrjenem gradu je bilo tudi zavarovano z obrambnim zidom. Ostanki tega obzidja so \xc5\xa1e danes vidni v zidovih nekaterih hi\xc5\xa1. Po po\xc5\xbearu so leta 1492 naselje obnovili. V kraju stoji renesan\xc4\x8dna cerkvica sv. Jo\xc5\xbeefa in baro\xc4\x8dna \xc5\xbeupnijska cerkev. Med naseljema Ka\xc5\xa1tel Novi in Ka\xc5\xa1tel Stari so po 2. svetovni vojni postavili spomenik v spomin borcem padlim v NOB. Spomenik je delo kiparja Marina Studina.'